पाएं अपने शहर की ताज़ा ख़बरें और फ्री ई-पेपरडाउनलोड करें
काेविड के चलते सेना ने सिविलियंस के लिए कैंट की तरफ से जाने व आने वाले वैकल्पिक रास्ते बंद कर दिए हैं। इसलिए तोपखाना, परेड, श्याम नगर, पंजोखरा, डिफेंस कॉलोनी, कलरेहड़ी, जनैतपुर, गरनाला, बरनाला, टूंडला परेड की तरफ से आने वाले लोगों के लिए सभी वैकल्पिक रास्ते बंद कर दिए हैं। हर नाके पर सेना के जवानों की तैनाती कर दी गई है, इसलिए आवाजाही पूर्ण रुप से बंद कर दी गई है।
सेना ने गीता गोपाल चौक, अभिनंदन द्वार, मरकरी स्कूल, तोपखाना पुलिस चौकी वाले रास्ते समेत अन्य रास्ते बंद कर दिए गए हैं। माल रोड पर किसी तरह की एंट्री नहीं होगी। डिफेंस कॉलोनी, कलरेहड़ी व तोपखाना, पंजोखरा की तरफ जाने वाले लोगों के लिए सिर्फ स्टॉफ रोड को खुला रखा गया है। गोल्फ चौक से तोपखाना की साइड जाने का रास्ता ओपन रखा गया है या फिर सीधा डिफेंस कॉलोनी जाया जा सकता है।
इसी प्रकार सिविल अस्पताल वाला रोड खुला है लेकिन सिविलियंस के लिए श्याम नगर गुरुद्वारे की तरफ जाने वाला रोड मरकरी स्कूल के पास से बंद कर दिया गया है। इसलिए श्याम नगर गुरुद्वारे की तरफ रहने वाले लोगों को महेश नगर और ब्रह्माकुमारी आश्रम रोड से होकर आना-जाना पड़ेगा। इसी प्रकार तोपखाना की तरफ से अभिनंदन द्वार वाले रास्ते काे बंद कर दिया गया है। माल रोड पर एंट्री बंद कर दी गई है।
कैंटोनमेंट बोर्ड के पूर्व पार्षद राजकुमार राजा ने बताया कि सेना रास्ते बंद करके आम जनता को परेशान कर रही है और पहले भी सेना रास्ते बंद करने के प्रयास करती आ रही है। कोविड-19 के चलते रास्ते बंद करना गलत है, आपात स्थिति में वैकल्पिक रास्ते से आना-जाना पड़ सकता है। इसलिए सेना काे इन रास्ते को खाेलना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn